title: Решение № 456/2005/ЕО на Европейския Парламент и на Съвета от 9 март 2005 година за създаване на многогодишна общностна програма за по-голяма достъпност, използваемост и експлоатация на цифрово съдържание в Европа (текст от значение за ЕИП)

text:
               13/ 48

               BG

               Официален вестник на Европейския съюз

               271

         32005D0456

               L 079/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ № 456/2005/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 9 март 2005 година
   за създаване на многогодишна общностна програма за по-голяма достъпност, използваемост и експлоатация на цифрово съдържание в Европа
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 157, параграф 3 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултации с Комитета на регионите,
   в съответствие с процедурата, предвидена в член 251 от Договора (2),
   като имат предвид, че:

               (1)

               Еволюцията на информационното общество и възникването на широколентовия Интернет ще окажат влияние върху живота на всеки гражданин на Европейския съюз, като, inter alia, стимулират достъпа до знания и нови начини за придобиване на знания, като по този начин увеличават търсенето на ново съдържание, приложения и услуги.

               (2)

               Проникването на Интернет в Общността продължава да показва значителен растеж. Възможностите, предлагани от Интернет, следва широко да се експлоатират, с оглед да се даде възможност на всяко лице и организация в Общността да се ползват от социалните и стопанските предимства на обмяната на информация и знания. Понастоящем в Европа вече има предпоставки за всеобхватно експлоатиране на потенциала на цифровото съдържание.

               (3)

               В изводите, направени на заседанието на Европейския съвет, проведено в Лисабон на 23 и 24 март 2000 г., се подчертава, че преходът към цифровизирана, основана на знанията икономика, подкрепяна от новите стоки и услуги, ще се превърне в мощен двигател за растеж, конкурентноспособност и разкриване на нови работни места. На това заседание особено признание получи ролята на предприятията, занимаващи се със съдържанието, в създаването на добавена стойност чрез експлоатиране и създаване на мрежи, обслужващи европейското културно разнообразие.

               (4)

               Планът за действие „еЕвропа 2005“, с който се доразвива Лисабонската стратегия, изисква действия, които да стимулират появата на сигурни услуги, програми и съдържание из широколентовите мрежи, като по този начин предлагат благоприятна среда за частните инвестиции за създаването на нови работни места, за растеж на производителността, за модернизация на обществените услуги и за предоставяне на всички хора на възможности да участват в глобалното информационно общество.

               (5)

               С всеки изминал ден става все по-ясно, че е налице растеж в търсенето на качествено цифрово съдържание в Европа, отличаващо се с балансиран достъп и права на потребителите, от страна на широката общественост, независимо от това дали се отнася за граждани в обществото, студенти, научни работници, малки и средни предприятия и други потребители от деловите среди или за хора със специални нужди, желаещи да увеличат своите познания, или пък „вторични потребители“, желаещи да експлоатират ресурсите на цифровото съдържание за създаване на услуги.

               (6)

               Заинтересованите лица в областта на цифровото съдържание се делят на доставчици на съдържание (включително обществените и частните организации и институции, които създават, събират или притежават цифрово съдържание) и потребители на съдържание (включително организации и предприятия, които представляват крайни потребители, които използват повторно и/или добавят стойност към цифровото съдържание). Във връзка с това особено внимание следва да се обърне на участието на малките и средните предприятия.

               (7)

               Програмата „еСъдържание“ (2001—2004 г.), приета с Решение 2001/48/ЕО на Съвета (3), благоприятства развитието и използването на европейското цифрово съдържание, разположено в Интернет, наред с езиковото разнообразие в европейските интернет страници в информационното общество. В съобщението на Комисията от 10 октомври 2003 г. относно средносрочната оценка на програмата „еСъдържание“ се потвърждава отново значението на действията в тази област.

               (8)

               Технологичният напредък предлага потенциал за добавяне на стойност към съдържанието под формата на вградени знания и в повишаване способността за сътрудничество на ниво услуги, което е от основно значение при достъпа, използването и разпространението на цифровото съдържание. Това в особена степен се отнася за онези области на обществен интерес, към които тази програма предстои да се насочи.

               (9)

               Насърчаването на развитието на солидни стопански модели ще засили приемствеността на проектите, започнати във връзка с тази програма, като по този начин ще подобри условията за по-висока стопанска рентабилност на услугите, в чиято основа е достъпът и повторното използване на цифровото съдържание.

               (10)

               За посрещане на предизвикателствата, свързани с цифровото съдържание в информационното общество, бе определена законодателна рамка (4)
                   (5)
                   (6).

               (11)

               Различни практики в държавите-членки продължават да поставят технически препятствия пред широкия достъп, използването, повторното използване и експлоатацията на информацията в обществения сектор на територията на Общността.

               (12)

               В случаите, в които цифровото съдържание включва лични данни, следва да се спазват Директиви 95/46/ЕО (7) и 2002/58/ЕО (8), наред с което използваните технологии следва да уважават и когато това е възможно, да укрепват правото на неприкосновеност на личния живот.

               (13)

               Предприетите общностни действия, засягащи съдържанието на информацията, следва да са в подкрепа на многоезичната и мултикултурната специфика на Общността.

               (14)

               Мерките, необходими за изпълнението на настоящото решение, следва да се приемат в съответствие с Решение 1999/468/ЕО на Съвета от 28 юни 1999 г. за установяване на процедурите за упражняване на изпълнителните правомощия, предоставени на Комисията (9).

               (15)

               Комисията следва да обезпечи допълване и синергия със сходните общностни инициативи и програми, в частност онези, които са свързани с образованието и културата и с европейската рамка за интероперативност.

               (16)

               За цялото времетраене на програмата в настоящото решение е установена финансова рамка, която представлява основна опорна точка по смисъла на точка 33 от Междуинституционалното споразумение от 6 май 1999 г. между Европейския парламент, Съвета и Комисията относно бюджетната дисциплина и подобряването на бюджетната процедурата (10) за бюджетния орган по време на годишната бюджетна процедура.

               (17)

               Тъй като целите на предложените действия, а именно стремежът цифровото съдържание в Европа да стане по-достъпно, по-лесно за използване и по-лесно за експлоатация, не могат да бъдат достатъчно добре постигнати от държавите-членки поради транснационалния характер на разглежданите въпроси, и следователно, поради европейския мащаб и последствията от действията, биха могли да бъдат постигнати по-добре на общностно равнище, Общността може да приеме мерки в съответствие с принципа на субсидиарността, както е посочен в член 5 от Договора. В съответствие с принципа на пропорционалността, предвиден в посочения член, настоящото решение не надхвърля необходимото за постигането на тези цели,

         РЕШИХА:
   Член 1
   Цел на програмата
   1.   С настоящото решение се създава общностна програма за периода 2005—2008 г. за по-голяма достъпност, податливост на разработване и използваемост на цифровото съдържание в Европа, за улесняване на създаването и разпространението на информация в области от обществен интерес на общностно равнище.
   Програмата получава известност под названието програма „eContentplus“ (наричана по-долу „програмата“).
   2.   С цел постигане на общата цел на програмата, вниманието следва да се насочи в следните направления:

               а)

               улесняване на достъпа до цифрово съдържание, неговото използване и експлоатация на общностно равнище;

               б)

               улесняване подобряването на качеството и оказване подкрепа за най-добрите практики, свързани с цифровото съдържание, измежду доставчиците и потребителите на цифрово съдържание, както и по секторите;

               в)

               укрепване на сътрудничеството между различните заинтересовани лица в областта на цифровото съдържание; информиране на същите.

         Предстои да се извършат дейностите по тези направления на действия в целевите области на информацията в публичното пространство, съчетани с обширни данни и образователно, културно и научно съдържание, съгласно посоченото в приложение I. Програмата се изпълнява в съответствие с приложение II.
   Член 2
   Участие
   1.   Програмата е открита за участие на правните образувания, кса установени на територията на държавите-членки. Участието следва да бъде отворено и за правни образувания, които са установени на територията на страните кандидатки в съответствие с двустранните спогодби, които са в сила или предстои да бъдат сключени с тези страни.
   2.   Програмата е открита за участие и на правни образувания, които са установени на територията на държавите-членки на ЕАСТ, които са страни по Споразумението за ЕИП, в съответствие с разпоредбите от това споразумение.
   3.   Програмата е открита за участие, но без финансовата подкрепа на Общността, и за юридически лица, чиито управления са разположени на територията на трети страни, както и за международни организации – в случаите, когато такова участие реално допринася за изпълнението на програмата. Решението да се позволи такова участие се приема в съответствие с процедурата, предвидена в член 4, параграф 2.
   Член 3
   Компетенции на Комисията
   1.   Комисията отговаря за изпълнението на програмата.
   2.   Комисията съставя работна програма въз основа на настоящото решение.
   3.   При изпълнението на програмата Комисията, в тясно сътрудничество с държавите-членки, осигурява обща последователност и взаимно допълване с останалите общностни видове политически методи, програми и действия, които са свързани с развитието и използването на европейското цифрово съдържание и подкрепата за езиковото разнообразие в информационното общество, по-специално общностните програми за изследвания и технологично развитие, IDA, eTEN, eInclusion, eLearning, Modinis и програмата за по-безопасен Интернет.
   4.   Комисията действа в съответствие с процедурата, предвидена в член 4, параграф 2, със следните цели:

               а)

               приемане и изменения в работната програма;

               б)

               определяне на критериите и съдържанието в конкурсите за предложения, в съответствие с целите, формулирани в член 1;

               в)

               оценка на проектите, предложени за конкурсите за предложения за общностно финансиране, след преценка на общностния принос, равен на или по-голям от 1 милион EUR;

               г)

               всякакви отклонения от правилата, посочени в приложение II.

         5.   Комисията информира комитета, посочен в член 4, относно напредъка при изпълнението на програмата.
   Член 4
   Комитет
   1.   Комисията се подпомага от комитет.
   2.   Когато се прави позоваване на настоящия параграф, се прилагат членове 4 и 7 от Решение 1999/468/ЕО, при спазване на разпоредбите на член 8 от него.
   Периодът, предвиден в член 4, параграф 3 от Решение 1999/468/ЕО, се определя на три месеца.
   3.   Комитетът приема свой процедурен правилник.
   Член 5
   Мониторинг и оценка
   1.   С цел обезпечаване на целесъобразното използване на общностната помощ, Комисията предприема необходимото действията съгласно настоящото решение да бъдат предварително оценявани, развитието им да бъде следено и впоследствие да бъдат подлагани на нова оценка.
   2.   Комисията осъществява наблюдение и контрол върху изпълнението на проектите по програмата. Комисията оценява начина, по който проектите са се изпълнявали, както и резултатите от тяхното изпълнение, с цел да направи преценка дали са постигнати първоначалните цели.
   3.   Комисията докладва по изпълнението на насоките на действие, упоменати в член 1, параграф 2, на Европейския парламент, на Съвета и на Европейския икономически и социален комитет, както и на Комитета на регионите, най-късно до средата на 2006 г. В този контекст Комисията докладва относно съгласуваността на средствата за 2007 и 2008 г. с финансовата перспектива. Ако е приложимо, Комисията предприема необходимите стъпки в рамките на бюджетните процедури за 2007 и 2008 г. с цел обезпечаване на съгласуваността на годишните заделени средства с финансовата перспектива. Комисията представя окончателен доклад с оценка в края на програмата.
   4.   Комисията изпраща резултатите от своите количествени и качествени оценки на Европейския парламент и на Съвета заедно с подходящи предложения за изменение на настоящото решение. Резултатите се изпращат преди представянето на проекта за общ бюджет на Европейския съюз съответно за годините 2007 и 2009.
   Член 6
   Финансова рамка
   1.   Финансовата рамка за изпълнението на общностните действия съгласно настоящото решение за периода от 1 януари 2005 г. до 31 декември 2008 г. се определя на 149 милиона EUR, от които 55,6 милиона EUR са разпределени за периода до 31 декември 2006 г.
   2.   За периода след 31 декември 2006 г. сумата се счита за потвърдена, ако е съгласувана за тази фаза с финансовата перспектива, валидна за периода, започващ през 2007 г.
   3.   Годишните заделени средства за периода от 2005 до 2008 г. се разрешават от бюджетния орган в рамките на лимитите, определени във финансовата перспектива. Примерна разбивка на разходите е дадена в приложение III.

      Съставено в Страсбург на 9 март 2005 година.

            За Европейския парламент

            Председател

         J. P. BORRELL FONTELLES

            За Съвета

            Председател

         N. SCHMIT

      (1)  ОВ С 117, 30.4.2004 г., стр. 49.

      (2)  Становище на Европейския парламент от 22 април 2004 г. (все още непубликувано в Официален вестник), Обща позиция на Съвета от 24 септември 2004 г. (ОВ С 25 Е, 1.2.2005 г., стр. 19) и Позиция на Европейския парламент от 27 януари 2005 г. (все още непубликувана в Официален вестник). Решение на Съвета от 28 февруари 2005 г.

      (3)  ОВ L 14, 18.1.2001 г., стр. 32.

      (4)  Директива 2003/98/ЕО на Европейския парламент и на Съвета от 17 ноември 2003 г. относно повторната употреба на информация в обществения сектор (ОВ L 345, 31.12.2003 г., стр. 90).

      (5)  Директива 2001/29/ЕО на Европейския парламент и на Съвета от 22 май 2001 г. за хармонизиране на някои аспекти на авторското право и сродните му права в информационното общество (ОВ L 167, 22.6.2001 г., стр. 10).

      (6)  Директива 96/9/ЕО на Европейския парламент и на Съвета от 11 март 1996 г. относно правната закрила на базите данни (ОВ L 77, 27.3.1996 г., стр. 20).

      (7)  Директива 95/46/ЕО на Европейския парламент и на Съвета от 24 октомври 1995 г. относно защитата на физическите лица при обработването на лични данни и относно свободното движение на тези данни (ОВ L 281, 23.11.1995 г., стр. 31). Директива, изменена с Регламент (ЕО) № 1882/2003 (ОВ L 284, 31.10.2003 г., стр. 1).

      (8)  Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защитата на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронните комуникации) (ОВ L 201, 31.7.2002 г., стр. 37).

      (9)  ОВ L 184, 17.7.1999 г., стр. 23.

      (10)  ОВ С 172, 18.6.1999 г., стр. 1. Споразумение, изменено с Решение 2003/429/ЕО на Европейския парламент и на Съвета (ОВ L 147, 14.6.2003 г., стр. 25).
   ПРИЛОЖЕНИЕ I
   Действия
   I.   УВОД
   Общата цел на „eContentplus“ е по-голямата достъпност, податливост на разработване и използваемост на цифровото съдържание в Европа като същевременно се улеснява създаването и разпространението на информация в области от обществен интерес на общностно равнище.
   Тя ще създаде по-добри условия за достъп и управление на цифровото съдържание и услугите в многоезичната и мултикултурна среда. Тя ще разшири избора на потребителите и ще подкрепя нови пътища за взаимодействие с подсиленото от знанията цифрово съдържание – белег, който се превръща в основен при засилване динамиката на съдържанието, пригодено за специфичен контекст (обучение, култура, хора със специални нужди и т.н.).
   Програмата ще прокара пътя за структурната рамка за качественото цифрово съдържание в Европа – европейското пространство на цифровото съдържание – чрез улесняване на прехвърлянето и обмяната на опит, най-добри практики и кръстосано оплодотворяване между различните сектори на съдържанието, доставчиците и потребителите на съдържание.
   Предвиждат се три насоки за действие:

               а)

               улесняване на достъпа, използването и експлоатацията на цифрово съдържание на общностно равнище;

               б)

               улесняване на повишаването на качеството и стимулирането на най-добрите практики, свързани с цифровото съдържание, между доставчиците и потребителите на цифровото съдържание, както и между различните сектори;

               в)

               усилване на сътрудничеството между заинтересованите лица в областта на цифровото съдържание и тяхната осведоменост.

         II.   НАСОКИ НА ДЕЙСТВИЕ

               А.

               Улесняване на достъпа, използването и експлоатацията на цифрово съдържание на общностно равнище
               Дейностите, които предстои да бъдат осъществени в тази насока на действие, обхващат създаването на мрежи и сдружения между заинтересованите лица, като се насърчава създаването на нови услуги.
               Целевите области са информацията в публичния сектор, пространствени данни, обучение и културно съдържание.
               По-специално внимание ще се отделя на следното:

                           а)

                           подкрепа за по-широкото признание за значението на информацията в публичния сектор, нейната търговска стойност и свързаните с нейното използване социални последствия. Дейностите подобряват ефективното трансгранично използване и експлоатация на информацията в публичния сектор между организации от публичния сектор и частни дружества, в това число малки и средни предприятия, с оглед създаване на информационни продукти и услуги с добавена стойност;

                           б)

                           насърчаване на по-широкото използване на пространствените данни от органите в публичния сектор, частните дружества, в това число малки и средни предприятия, както и от гражданите чрез механизми за сътрудничество на европейско равнище. Дейностите следва да обхващат както технически, така и организационни въпроси, със стремеж за избягване на дублирания и недоразвити комплекти териториални данни. Те следва да подкрепят трансграничното сътрудничество, като подпомагат координирането между плановите агенции и насърчават появата на нови услуги за мобилните потребители на европейско равнище. Освен това те следва да подкрепят използването на открити стандарти;

                           в)

                           насърчаване на разпространението на европейски знания в центровете за цифрови обекти, за образователни и научни общности, както и на индивидуално равнище. Дейностите ще подкрепят създаването на трансевропейски посреднически услуги за цифрово образователно съдържание, заедно със свързаните с него предприемачески модели. Освен това дейностите следва също така да насърчават използването на открити стандарти наред със създаването на обширни потребителски групи чрез анализиране и изпитване на предварителни схеми за стандартизация и предварителна спецификация с оглед предаването на европейските многоезични и поликултурни аспекти в процеса на определяне на глобалните стандарти за цифровото образователно съдържание;

                           г)

                           подкрепа за появата на трансевропейска информационна инфраструктура за оценка и използване на висококачествени европейски цифрови културни и научни ресурси чрез свързването на виртуални библиотеки, памети на общности и т.н. Действията следва да обхващат координирани подходи към цифровизация и събирането, изграждането и съхранението на цифрови обекти и инвентари на културни и научни цифрови ресурси. Действията следва да подобрят достъпа до цифровите културни и научни активи чрез ефективни лицензионни схеми и колективно цялостно приоритетно отчитане на правата.

               Б.

               Улесняване на повишаването на качеството и стимулирането на най-добрите практики, свързани с цифровото съдържание, между доставчиците и потребителите на цифровото съдържание, както и между различните сектори
               Дейностите, които предстои да се извършат в тази насока на действие, са предназначени да улеснят определянето и широкото разпространение на най-добрите практики при методите, процесите и операциите с оглед постигане на по-високо качество, по-висока ефективност и целесъобразност при създаването, използването и разпространението на цифрово съдържание.
               Тези дейности обхващат експерименти, които демонстрират възможности за научна дейност, използване, повторно използване, съчетаване и взаимно сътрудничество в областта на цифровото съдържание в контекста на съществуващата правна рамка, като още на най-ранен етап от протичането на процеса отговарят на изискванията на различни целеви групи и пазари в разширяващата се многоезична и мултикултурна среда, като същевременно се разпростират извън простите локализационни технологии.
               Тези дейности ще експлоатират ползите от подсилването на цифровото съдържание с машинночитаеми данни (добре дефинирани от семантична гледна точка метаданни, които се основават на съответната описателна терминология, речници и онтология).
               Експериментите ще се провеждат по тематични кръгове. Неотменна част от експеримента ще бъдат събирането, разпространението и междусекторното оплодотворяване на придобитите знания.
               Целевите области на приложение са информация за публичния сектор, пространствени данни, цифровизирано образование и културно съдържание, както и научноизследователско съдържание.

               В.

               Усилване на сътрудничеството между заинтересованите лица в областта на цифровото съдържание и тяхната осведоменост
               Дейностите, които предстои да се провеждат в тази насока на действие, включват мерки, придружаващи съответното законодателство, свързано с цифровото съдържание, усилване и повишаване на сътрудничеството между заинтересованите лица в областта на цифровото съдържание, както и изграждане на осведоменост. Тези дейности ще служат в подкрепа на разработването на бази за сравнение, инструменти за наблюдение, контрол и анализ, оценка за резултативността на програмата и разпространение на резултатите. С тяхна помощ ще се определят и анализират появяващите се възможности и проблеми (например, доверие, оценка на качеството, правото на интелектуална собственост в областта на образованието) и по възможност ще се предлагат решения.

         ПРИЛОЖЕНИЕ II
   Средства за изпълнение на програмата

               1.

               Комисията ще изпълнява програмата в съответствие с техническото съдържание, изложено в приложение I.

               2.

               Програмата ще се изпълнява чрез непреки действия, в това число:

                           а)

                           действия със съвместно финансиране

                                       i)

                                       Проекти, предназначени за увеличаване на знанията с оглед подобряване на съществуващите продукти, процеси и/или услуги, с цел посрещане на нуждите, възникващи в резултат от прилагането на общностната политика. Общностното финансиране обикновено не превишава 50 % от стойността на проекта. На органите от публичния сектор могат да се възстановяват 100 % от допълнителните разходи.

                                       ii)

                                       Действия в съответствие с най-добрите практики, свързани с разпространение на знания. Тези действия обикновено се осъществяват по тематични кръгове и се свързват посредством тематични мрежи. Общностният принос за мерките, предвидени по тази точка, ще се ограничава до преките разходи, за които се счита, че са необходими или целесъобразни с оглед постигане на конкретните цели на действията.

                                       iii)

                                       Тематични мрежи: мрежи, предоставящи връзки за събиране на едно място та голям брой различни заинтересовани лица в името на дадена технологична и организационна цел с оглед улесняване на координацията на дейностите и прехвърлянето на знания. Тези мрежи е възможно да се свързват с действията в съответствие с най-добрите практики. Ще се предостави финансова подкрепа за допълнителни избираеми разходи за координиране и реализация на мрежата. Общностното участие може да обхване допълнителните избираеми разходи, свързани с тези мерки.

                           б)

                           съпътстващи мерки
                           Съпътстващите мерки ще допринесат за изпълнение на програмата или за подготовката на бъдещи дейности. Изключват се мерките, посветени на пускането на продуктите, процесите или услугите в серийно производство, на дейности, свързани с търговия и търговска реклама.

                                       i)

                                       Проучвания в подкрепа на програмата, включващи подготовка на бъдещи дейности.

                                       ii)

                                       Обмяна на информация, конференции, семинари, работни групи и други срещи и управление на групирани дейности.

                                       iii)

                                       Дейности, свързани с разпространение, информация и комуникация.

               3.

               Изборът на действия, обхванати от съвместното финансиране, ще се основава на конкурси за предложения, публикувани на Интернет страницата на Комисията в съответствие с действащите финансови разпоредби.

               4.

               В молбите за общностната финансова поддръжка, там, където е необходимо, следва да се предвиди финансов план, в който да са изброени всички компоненти на финансирането на проектите, в това число финансовата поддръжка, искана от Общността, както и всякакви други искания за финансова подкрепа и субсидии от други източници.

               5.

               Съпътстващите мерки ще се реализират посредством конкурси за предложения в съответствие с действащите финансови разпоредби.

         ПРИЛОЖЕНИЕ III
   Примерна разбивка на разходите

               1.

               Улесняване на достъпа, използването и експлоатацията на цифрово съдържание на общностно равнище

               от 40 до 50 %

               2.

               Улесняване на повишаването на качеството и стимулирането на най-добрите практики, свързани с цифровото съдържание, между доставчиците и потребителите на цифровото съдържание, както и между различните сектори

               от 45 до 55 %

               3.

               Усилване на сътрудничеството между заинтересованите лица в областта на цифровото съдържание и тяхната осведоменост

               от 8 до 12 %


title: 2013/728/ЕС: Решение на Съвета от 2 декември 2013 година за определяне на позицията, която Европейският съюз да заеме в рамките на Министерската конференция на Световната търговска организация по отношение на удължаването на срока на мораториума върху митата върху предоставяните по електронен път услуги и на мораториума върху жалбите при липса на нарушение и при друга ситуация

text:
               11.12.2013

               BG

               Официален вестник на Европейския съюз

               L 332/17

         РЕШЕНИЕ НА СЪВЕТА
   от 2 декември 2013 година
   за определяне на позицията, която Европейският съюз да заеме в рамките на Министерската конференция на Световната търговска организация по отношение на удължаването на срока на мораториума върху митата върху предоставяните по електронен път услуги и на мораториума върху жалбите при липса на нарушение и при друга ситуация
   (2013/728/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               На Министерската конференция на Световната търговска организация (СТО) през 1998 г. под формата на декларация беше приет мораториум върху митата върху предоставяните по електронен път услуги (по-долу„мораториумът за електронната търговия“), съгласно който членовете на СТО продължават текущата си практика да не налагат мита върху предоставяните по електронен път услуги.

               (2)

               Понастоящем мораториумът е под формата на решение на Министерската конференция на СТО, чийто срок на действие се подновява на всеки две години от 1998 г. насам. За последен път срокът на мораториума е удължен на Министерската конференция на СТО през декември 2011 г., като изтича през 2013 г.

               (3)

               Досега не бе възможно да се постигне консенсус дали трябва да се забранят или допускат жалби при липса на нарушение и при друга ситуация съгласно Споразумението ТРИПС. В декларацията, приета на Министерската конференция на СТО през 2005 г. в Хонконг, се посочва: „Отчитаме работата, която Съветът по свързаните с търговията аспекти на правата върху интелектуалната собственост проведе съгласно параграф 11.1 от Решението от Доха във връзка със свързаните с прилагането въпроси и опасения и съгласно параграф 1.h от решението, прието от Общия съвет на 1 август 2004 г., и го призоваваме да продължи да разглежда обхвата и условията във връзка с категориите жалби, предвидени в член XXIII, ал. 1(б) и ал. 1(в) от ГАТТ от 1994 г., и да направи препоръки на следващото ни заседание. Членовете са договориха, че междувременно няма да подават подобни жалби по Споразумението ТРИПС.“

               (4)

               Досега процедурата, използвана при последователните удължавания на срока на мораториума върху жалбите при липса на нарушение и при друга ситуация, се изразяваше в приемане на решение на Министерската конференция на СТО по препоръка на Съвета по свързаните с търговията аспекти на правата върху интелектуалната собственост.

               (5)

               В интерес на Съюза е да подкрепи удължаването на срока на мораториума за електронната търговия и на мораториума върху жалбите при липса на нарушение и при друга ситуация.

               (6)

               Следователно е целесъобразно да бъде определена позицията, която Съюзът да заеме в рамките на Министерската конференция на СТО по отношение на удължаването на срока на мораториума за електронната търговия и на мораториума върху жалбите при липса на нарушение и при друга ситуация,

         ПРИЕ НАСТОЯЩОТО РЕШЕНИЕ:
   Член 1
   Позицията на Съюза в рамките на Министерската конференция на СТО е в подкрепа на удължаването до следващата Министерска конференция на СТО на срока на мораториума върху митата върху предоставяните по електронен път услуги (по-долу „мораториумът за електронната търговия“) и на мораториума върху жалбите при липса на нарушение и при друга ситуация, както е предвидено в следните проекти на решения на СТО:

               —

               жалби при липса на нарушение и при друга ситуация съгласно Споразумението ТРИПС […]

               —

               електронна търговия […].

         Член 2
   Настоящото решение влиза в сила в деня на приемането му.

      Съставено в Брюксел на 2 декември 2013 година.

            За Съвета

            Председател

         E. GUSTAS


title: 2008/945/ЕО, Евратом: Решение на Съвета от 8 декември 2008 година за изменение на Процедурния правилник на Съвета

text:
               16.12.2008

               BG

               Официален вестник на Европейския съюз

               L 337/92

      РЕШЕНИЕ НА СЪВЕТА

   от 8 декември 2008 година
   за изменение на Процедурния правилник на Съвета
   (2008/945/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 207, параграф 3, първа алинея от него,
   като взе предвид Договора за създаване на Европейската общност за атомна енергия, и по-специално член 121, параграф 3 от него,
   като взе предвид Договора за Европейския съюз, и по-специално член 28, параграф 1 и член 41, параграф 1 от него,
   като взе предвид член 2, параграф 2 от приложение III към Процедурния правилник на Съвета (1),
   като има предвид, че:

               (1)

               Член 11, параграф 5 от Процедурния правилник на Съвета (наричан по-долу „Процедурния правилник“) предвижда, че когато Съветът взема решение, което се приема с квалифицирано мнозинство и ако някой член на Съвета го поиска, се проверява дали държавите-членки, които съставляват това мнозинство, представляват най-малко 62 % от цялото население на Европейския съюз, изчислено съгласно данните за населението, дадени в член 1 от приложение III към Процедурния правилник.

               (2)

               Член 2, параграф 2 от приложение III към Процедурния правилник относно реда и условията за прилагане на разпоредбите за претегляне на гласовете в Съвета предвижда Съветът да адаптира стойностите, посочени в член 1 от това приложение, считано от 1 януари всяка година, въз основа на данните, с които разполага Статистическата служба на Европейските общности към 30 септември на предходната година.

               (3)

               Следователно е необходимо Процедурният правилник да бъде съответно адаптиран за 2009 г.,

         РЕШИ:
   Член 1
   В приложение III към Процедурния правилник член 1 се заменя със следното:

      „Член 1
      За целите на прилагането на член 205, параграф 4 от Договора за ЕО, на член 118, параграф 4 от Договора Евратом, както и на член 23, параграф 2, трета алинея и на член 34, параграф 3 от Договора за ЕС, общото население на всяка държава-членка за периода от 1 януари до 31 декември 2009 г. е следното:

                  Държава-членка

                  Население
                  (× 1 000)

                  Германия

                  82 217,8

                  Франция

                  63 753,1

                  Обединеното кралство

                  61 224,1

                  Италия

                  59 619,3

                  Испания

                  45 283,3

                  Полша

                  38 115,6

                  Румъния

                  21 528,6

                  Нидерландия

                  16 405,4

                  Гърция

                  11 213,8

                  Белгия

                  10 666,9

                  Португалия

                  10 617,6

                  Чешка република

                  10 381,1

                  Унгария

                  10 045,4

                  Швеция

                  9 182,9

                  Австрия

                  8 331,9

                  България

                  7 640,2

                  Дания

                  5 475,8

                  Словакия

                  5 401,0

                  Финландия

                  5 300,5

                  Ирландия

                  4 401,3

                  Литва

                  3 366,4

                  Латвия

                  2 270,9

                  Словения

                  2 025,9

                  Естония

                  1 340,9

                  Кипър

                  789,3

                  Люксембург

                  483,8

                  Малта

                  410,3

                  Общо

                  497 493,1

                  праг (62 %)

                  308 445,7“

   Член 2
   Настоящото решение поражда действие на 1 януари 2009 г.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 8 декември 2008 година.

            За Съвета

            Председател

         B. KOUCHNER

      (1)  Решение 2006/683/ЕО, Евратом на Съвета от 15 септември 2006 г. за изменение на Процедурния правилник на Съвета (ОВ L 285, 16.10.2006 г., стр. 47).


title: 2009/206/ЕО: Решение на Европейския парламент от 22 април 2008 година относно приключването на сметките на Европейския център за профилактика и контрол върху заболяванията за финансовата 2006 година

text:
               31.3.2009

               BG

               Официален вестник на Европейския съюз

               L 88/133

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на сметките на Европейския център за профилактика и контрол върху заболяванията за финансовата 2006 година
   (2009/206/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския център за профилактика и контрол върху заболяванията за финансовата 2006 година (1),
   като взе предвид доклада на Сметната палата относно окончателните годишни отчети на Европейския център за профилактика и контрол върху заболяванията за финансовата 2006 година, придружен от отговорите на Центъра (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (4), и по-специално член 23 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0117/2008),

               1.

               Отбелязва, че окончателните годишни отчети на Европейския център за профилактика и контрол върху заболяванията са приложени към доклада на Сметната палата;

               2.

               Одобрява приключването на сметките на Европейския център за профилактика и контрол върху заболяванията за финансовата 2006 година;

               3.

               Възлага на своя председател да предаде настоящото решение съответно на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 49.

      (2)  ОВ C 309, 19.12.2007 г., стр. 99.

      (3)  ОВ L 248, 16.9.2002 г., стр. 1.

      (4)  ОВ L 142, 30.4.2004 г., стр. 1.

      (5)  ОВ L 357, 31.12.2002 г., стр. 72.


title: Решение (ЕС) 2017/1704 на Европейския парламент от 27 април 2017 година относно приключването на сметките на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2015 година

text:
               29.9.2017

               BG

               Официален вестник на Европейския съюз

               L 252/294

         РЕШЕНИЕ (ЕС) 2017/1704 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2015 година,

               —

               като взе предвид доклада на Сметната палата относно годишните отчети на Европейската агенция за оперативното управление на широкомащабни информационни системи в областта на свободата, сигурността и правосъдието (eu-LISA) за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0079/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 1077/2011 на Европейския парламент и на Съвета от 25 октомври 2011 г. за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (4), и по-специално член 33 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0105/2017),

               1.

               одобрява приключването на сметките на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2015 година;

               2.

               възлага на своя председател да предаде настоящото решение на изпълнителния директор на Европейската агенция за оперативното управление на широкомащабни информационни системи в областта на свободата, сигурността и правосъдието, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 173.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 286, 1.11.2011 г., стр. 1.

      (5)  ОВ L 328, 7.12.2013 г., стр. 42.


title: 2009/983/ЕС: Решение на Съвета от 16 декември 2009 година за предоставяне на държавна помощ от властите на Република Литва за закупуване на държавна земеделска земя в периода от 1 януари 2010 г. до 31 декември 2013 г.

text:
               19.12.2009

               BG

               Официален вестник на Европейския съюз

               L 338/93

      РЕШЕНИЕ НА СЪВЕТА

   от 16 декември 2009 година
   за предоставяне на държавна помощ от властите на Република Литва за закупуване на държавна земеделска земя в периода от 1 януари 2010 г. до 31 декември 2013 г.
   (2009/983/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 108, параграф 2, трета алинея от него,
   като взе предвид искането на правителството на Република Литва, отправено на 23 ноември 2009 г.,
   като има предвид, че:

               (1)

               На 23 ноември 2009 г. Република Литва (наричана по-нататък „Литва“) представи на Съвета искане за решение в съответствие с член 88, параграф 2, трета алинея от Договора за създаване на Европейската общност във връзка с плана на Литва да предостави държавна помощ на литовските земеделски стопани за закупуване на държавна земеделска земя.

               (2)

               Поради недостатъчните доходи в селското стопанство е трудно да се подобри неблагоприятната териториална структура на литовските земеделски стопанства. През 2009 г. стопанствата с площ до 5 хектара съставляваха 52,5 % от всички земеделски стопанства.

               (3)

               През 2009 г. икономическата и финансова криза значително намали производствените цени на селскостопанските продукти в Литва: през първото тримесечие производствените цени на селскостопанските продукти спаднаха с 27 % спрямо първото тримесечие на 2008 г., през второто тримесечие — с 25,3 % спрямо второто тримесечие на 2008 г., а през третото тримесечие — с 8 % спрямо третото тримесечие на 2008 г. Производствените цени на растителните продукти бяха особено силно засегнати от това спадане: през същия референтен период спадането им бе съответно 33,6 %, 35,7 % и 17,9 %.

               (4)

               В края на 2008 г. и през 2009 г., предвид липсата на собствен капитал сред земеделските стопани и високите лихвени проценти, наложени от кредитните институции върху кредитите за закупуване на земеделска земя, намаляха драстично шансовете за земеделските стопани да получат кредити, за да инвестират например в закупуване на земеделска земя при пазарни условия. През четвъртото тримесечие на 2008 г. и през 2009 г. годишният лихвен процент върху кредитите за закупуване на земеделска земя варираше между 9,51 % и 15,99 %.

               (5)

               Държавната помощ ще бъде предоставена по два алтернативни начина: 1. чрез умножаване на пазарната цена на закупената земя по тегловен коефициент (0,6 или 0,75 за младите земеделски стопани, ако са изпълнени всички посочени в схемата за помощ условия); 2. чрез продаване на държавната земеделска земя на изплащане, като в такъв случай помощта съответства на разликата между действителния лихвен процент, плащан от купувача, който е най-малко 5 %, и прилагания от кредитиращата банка лихвен процент.

               (6)

               Предвижданата държавна помощ е с максимална стойност 55 млн. литовски литаса и следва да спомогне за закупуването на общо 370 000 хектара земеделска земя в периода 2010—2013 г., като на купувач се падат най-много по 300 хектара земеделска земя. Средният размер на помощта за стопанство следва да се равнява на около 11 000 литаса. Земята може да се продава на физически лица, които отговарят на следните условия: подали са „единна молба“ за свързаните с площи схеми за помощи в съответствие с член 11 от Регламент (ЕО) № 796/2004 на Комисията от 21 април 2004 г. за определяне на подробни правила за прилагане на интегрираната система за администриране и контрол, кръстосано спазване и модулация, предвидени в Регламент (ЕО) № 1782/2003 на Съвета относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (1) през годината, предшестваща годината на подаване на молбата им за държавна помощ; ръководят счетоводството на стопанството; имат опит в практическите аспекти на селскостопанската дейност и имат регистрирано стопанство или имат опит в практическите аспекти на селскостопанската дейност и имат диплома в областта на селското стопанство или документ, удостоверяващ професионално обучение в същата област. Земята може да се продава и на юридически лица, поне половината от годишните доходи на които са реализирани при продажбата на селскостопански продукти на пазара и които разполагат с доказателство за икономическа жизнеспособност.

               (7)

               Държавната земеделска земя може да се продава на изплащане за срок, който не надвишава 15 години, като купувачът започва да плаща от втората година и веднага плаща 10 % от цената, с изключение на младите земеделски стопани на възраст под четиридесет години, които трябва да платят само 5 %. Купувачът трябва да отговаря на минималните стандарти за опазване на околната среда, за хигиена и за хуманно отношение към животните.

               (8)

               Към държавната земеделска земя не се прилага тръжна процедура, а цената се изчислява в съответствие с литовския закон за основи на остойностяването на имоти и предприятия, т.е. след остойностяване на имотите на всеки парцел на пазарна цена. Към така изчислената цена се прилага тегловен коефициент от 0,6, ако младите земеделски стопани на възраст под четиридесет години, които са използвали въпросната земя най-малкото в продължение на една година, заплатят за нея веднага. Прилага се тегловен коефициент от 0,75, ако младите земеделски стопани на възраст под четиридесет години, които са използвали въпросната земя най-малкото в продължение на една година, я изплатят на вноски. Купувачите на държавна земеделска земя не могат да променят основното ѝ предназначение преди изтичането на пет години от деня на закупуване. Ако към цената на земята е бил приложен някой от двата посочени по-горе тегловни коефициента, купувачът не може да прехвърли собствеността преди изтичането на пет години от деня на закупуване.

               (9)

               До този момент Комисията не е започнала никакви процедури, нито е предоставила становище относно характера и съвместимостта на помощта.

               (10)

               Следователно са налице извънредни обстоятелства, които позволяват тази помощ да се приеме за съвместима с принципите на вътрешния пазар, чрез дерогация и единствено доколкото е необходимо за успешното приключване на поземлената реформа и за подобряване на структурата на земеделските стопанства и на ефективността на селскостопанската дейност в Литва,

         ПРИЕ НАСТОЯЩОТО РЕШЕНИЕ:
   Член 1
   Извънредната държавна помощ от страна на литовските власти за кредити за закупуване на държавна земеделска земя в размер на максимум 55 млн. литовски литаса, която ще бъде предоставена в периода от 1 януари 2010 г. до 31 декември 2013 г., се счита за съвместима с принципите на вътрешния пазар.
   Член 2
   Адресат на настоящото решение е Република Литва.

      Съставено в Брюксел на 16 декември 2009 година.

            За Съвета

            Председател

         E. ERLANDSSON

      (1)  ОВ L 141, 30.4.2004 г., стр. 18.


title: 2014/612/ЕС: Решение на Европейския парламент от 3 април 2014 година относно приключването на сметките на Евроюст за финансовата 2012 година

text:
               5.9.2014

               BG

               Официален вестник на Европейския съюз

               L 266/290

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Евроюст за финансовата 2012 година
   (2014/612/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Евроюст за финансовата 2012 година,

               —

               като взе предвид доклада на Сметната палата относно годишните отчети на Евроюст за финансовата 2012 година, придружен от отговорите на Евроюст (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2002/187/ПВР на Съвета от 28 февруари 2002 г. за създаване на Евроюст с оглед засилване на борбата срещу сериозната престъпност (4), и по-специално член 36 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7–0186/2014),

               1.

               Одобрява приключването на сметките на Евроюст за финансовата 2012 година.

               2.

               Възлага на своя председател да предаде настоящото решение на административния директор на Евроюст, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 228.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 63, 6.3.2002 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2010/362/ЕС: Решение на представителите на правителствата на държавите-членки на Европейския съюз от 23 юни 2010 година за назначаване на съдии в Общия съд

text:
               30.6.2010

               BG

               Официален вестник на Европейския съюз

               L 163/41

         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ
   от 23 юни 2010 година
   за назначаване на съдии в Общия съд
   (2010/362/ЕС)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като имат предвид, че:

               (1)

               Мандатите на съдиите в Общия съд г-н Josef AZIZI, г-н Valeriu CIUCĂ, г-н Ottó CZÚCZ, г-н Franklin DEHOUSSE, г-н Sten FRIMODT NIELSEN, г-н Marc JAEGER, г-жа Küllike JÜRIMÄE, г-н Heikki KANNINEN, г-жа Eugénia MARTINS DE NAZARÉ RIBEIRO, г-н Arjen W. H. MEIJ, г-н Savvas S. PAPASAVVAS, г-н Juraj SCHWARCZ, г-н Mihalis VILARAS и г-жа Irena WISZNIEWSKA-BIAŁECKA изтичат на 31 август 2010 г.

               (2)

               Правителствата на държавите-членки предложиха отново да бъдат назначени като съдии в Общия съд г-н Josef AZIZI, г-н Ottó CZÚCZ, г-н Franklin DEHOUSSE, г-н Sten FRIMODT NIELSEN, г-н Marc JAEGER, г-жа Küllike JÜRIMÄE, г-н Heikki KANNINEN, г-жа Eugénia MARTINS DE NAZARÉ RIBEIRO, г-н Savvas S. PAPASAVVAS, г-н Juraj SCHWARCZ и г-жа Irena WISZNIEWSKA-BIAŁECKA. Комитетът, създаден с член 255 от Договора за функционирането на Европейския съюз, даде становище относно годността на изброените по-горе единадесет съдии да упражняват функциите на съдия в Общия съд. Впоследствие кандидатурата на г-н Ottó CZÚCZ беше оттеглена.

               (3)

               Следователно следва да бъдат назначени десет съдии в Общия съд за периода от 1 септември 2010 г. до 31 август 2016 г.; назначаването на съдиите на останалите четири свободни места ще се осъществи на по-късен етап,

         ПРИЕХА НАСТОЯЩОТО РЕШЕНИЕ:
   Член 1
   За съдии в Общия съд за периода от 1 септември 2010 г. до 31 август 2016 г. се назначават:

               г-н Josef AZIZI

               г-н Franklin DEHOUSSE

               г-н Sten FRIMODT NIELSEN

               г-н Marc JAEGER

               г-жа Küllike JÜRIMÄE

               г-н Heikki KANNINEN

               г-жа Eugénia MARTINS DE NAZARÉ RIBEIRO

               г-н Savvas S. PAPASAVVAS

               г-н Juraj SCHWARCZ

               г-жа Irena WISZNIEWSKA-BIAŁECKA.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 23 юни 2010 година.

            Председател

         C. BASTARRECHE SAGÜÉS